# கைலி மினாக்



**கைலி ஆன் மினாக்**, ஓ.பி.ஈ (1968 ஆம் ஆண்டு மே 28 அன்று பிறந்தவர்) ஒரு ஆஸ்திரேயலிய பாப் பாடகி, பாடலாசிரியை மற்றும் நடிகை ஆவார். ஆஸ்திரேலிய தொலைக்காட்சியில் குழந்தை நட்சத்திரமாக தன் வாழ்க்கைத் தொழிலை ஆரம்பித்த அவர் தொலைக்காட்சி நெடுந்தொடராகிய *நெய்பர்ஸில்* நடித்து புகழ்பெற்றார். இதைத் தொடர்ந்து அவர் 1987 ஆம் ஆண்டு ஒலிப்பதிவு கலைஞராக தம்முடைய வாழ்க்கையைத் தொடங்கினார். அவருடைய முதல் தனிப்பாடலாகிய “லோகொமோஷன்”, ஆஸ்திரேலிய தனிப்பாடல் வரிசைகளில் ஏழு வாரங்கள் முதலிடம் வகித்தது. அந்த பத்தாண்டுகளின் மிகவும் அதிகமாக விற்பனையான தனிப்பாடலானது. இதன் மூலம் பாடலாசிரியர்களும் தயாரிப்பாளர்களுமான ஸ்டாக், அய்ட்கென் மற்றும் வாட்டர்மான் ஆகியோருடன் ஒரு ஒப்பந்தம் கிட்டியது. அவருடைய முதல் பாடல் தொகுப்பான *கைலி* (1988) மற்றும் தனிப்பாடலான “ஐ ஷுட் பீ சோ லக்கி” ஆகிய இரண்டும் யுனைடட் கிங்க்டமில் முதலிடம் எட்டியது. மேலும் அடுத்த இரண்டு வருடங்களில், அவருடைய முதல் பதின்மூன்று பாடல்கள் பிரித்தானிய தனிப்பாடல் வரிசையில் முதல் பத்து இடங்களை எட்டின. அவருடைய முதல் படமான *த டெலின்க்வெண்ட்ஸ்* (1989) எதிர்மறையான விமர்சனங்கள் மத்தியிலும் ஆஸ்திரேலியாவிலும் யூகேவிலும் பெருத்த வசூல் அளித்தது.  

“அடுத்த வீட்டு பெண்” என்ற ஒரு பாணியில் முதலில் கொண்டுவரப்பட்டாலும், மினாக் தன்னுடைய இசையிலும் பொதுமக்கள் அபிப்ராயத்திலும் சற்று முதிர்ச்சியடைந்த தோற்றத்தை வெளிக்கொணற முயற்சித்தார். அவருடைய தனிப்பாடல்கள் நன்றாக வரவேற்கப்பட்டன. ஆனால் நான்கு பாடல்தொகுப்பகளுக்குப் பின் அவருடைய ஒலிப்பதிவு விற்பனைகள் சரியத் துவங்கியபோது, அவர் 1992 ஆம் ஆண்டில் ஸ்டாக், அய்ட்கென் மற்றும் வாட்டர்மான் அவர்களை விட்டு தனிநபராக தன் பணியைத் துவங்கினார். அவருடைய அடுத்த தனிப்பாடலான, “கன்ஃபைட் இன் மி”, ஆஸ்திரேலியாவில் முதலிடம் எட்டியது. மேலும் 1994 ஆம் ஆண்டில் பல ஐரோப்பிய நாடுகளிலும் பெருமளவில் வரவேற்கப்பட்டது. மேலும் நிக் கேவ் உடன் பாடிய டூயட் (இருவர் பாடும் பாடல்) “வேர் த வைல்ட் ரோஸஸ் கிரோ” அவருடைய கலை நம்பகதன்மைக்கு கூடுதல் மதிப்பளித்தது. பல இசை நயங்கள் மற்றும் கலைஞர்களிடமிருந்து உத்வேகத்தைப் பெற்ற மினாக் தன்னுடைய அடுத்த பாடல்தொகுப்பான *இம்பாசிபில் பிரின்ஸஸில்* (1997) பாடலெழுதுவதில் அதிக படைப்பாற்றல் சுதந்திரத்தை பயன்படுத்தினார். அது யூகேவில் பலத்த மறு ஆய்வுகளையோ விற்பனைகளையோ வரவேற்காவிட்டாலும், ஆஸ்திரேலியாவில் வெற்றிபெற்றது.  

அவருடைய இசை நிகழ்ப்படங்கள் (வீடியோக்கள்) மேலும் பாலுணர்ச்சி ததும்புவதாகவும் ஒரு மோகத்தன்மையையும் காண்பித்தன. பல வெற்றிகரமான தனிப்பாடல்கள் தொடர்ந்தன. “காண்ட் கெட் யு அவுட் ஆஃப் மை ஹெட்” 40 நாடுகளுக்கு மேலாக முதலிடத்தை எட்டியது. *ஃபீவர்* (2001) என்ற பாடல்தொகுப்பு ஐக்கிய அமெரிக்கா உட்பட உலகமுழுவதும் வெற்றி பெற்றது. இதற்கு முன்பு அவருக்கு அங்கு அவ்வளவு அங்கிகரிப்பு இருந்ததே கிடையாது. மினாக் ஒரு இசை சுற்றுப்பயணத்தை மேற்கொண்டார். ஆனால் 2005 ஆம் ஆண்டு அவருக்கு மார்பக புற்றுநோய் கண்டறியப்பட்டவுடன் அதை கைவிட்டுவிட்டார். அறுவை சிகிச்சை மற்றும் வேதியியல் சிகிச்சைக்குப் பின், அவர் தன்னுடைய பணியை 2006 ஆம் ஆண்டில் Showgirl: The Homecoming Tour உடன் தொடர்ந்தார்.. அவருடைய பத்தாவது ஸ்டூடியோ பாடல் தொகுப்பான *எக்ஸ்* 2008 ஆம் ஆண்டு வெளியானது. இதைத் தொடர்ந்து கைலிஎக்ஸ்2008 சுற்றுப்பயணம் வந்தது. 2009 ஆம் ஆண்டு ஃபார் யு, ஃபார் மி டூருக்காக சுற்றுப்பயணத்தை மேற்கொண்டார். அமெரிக்கா மற்றும் கனடாவில் இதுவே அவருடைய முதல் இசை சுற்றுப்பயணமாகும்.  

சில விமர்சகர்களால் முக்கியமாக அவருடைய ஆரம்ப காலங்களில் அவர் புறக்கணிக்கப்பட்டாலும், அவர் உலகமுழுவதும் விற்றிருக்கிறார். மேலும் பன்முறை ஏ.ஆர்.ஐ.ஏ மற்றும் பிரிட் விருதுகள் மற்றும் ஒரு கிராமி விருது உட்பட பல குறிப்பிடத்தக்க விருதுகளையும் கைவசப்படுத்தியிருக்கிறார். அவர் பல வெற்றிகரமான இசை சுற்றுப்பயணங்களை மேற்கொண்டு அவருடைய மேடை நிகழ்ச்சிகளுக்காக “வருடத்தின் சிறந்த ஆஸ்திரேலிய பொழுதுபோக்கு கலைஞர்”க்கான மோ விருதையும் பெற்றுள்ளார். “இசைக்கு அவர் ஆற்றிய சேவைக்காக” அவருக்கு ஓ.பி.ஈ மற்றும் 2008 ஆம் ஆண்டில் Ordre des Arts et des Lettres சும் வழங்கப்பட்டது. மடோனாவை தவிர்த்து 1980, 1990 மற்றும் 2000 ஆம் ஆண்டுகளில் பிரித்தானிய இசை வரிசையில் முதலிடம் வகிக்கும் தனிப்பாடல்களை வழங்கிய ஒரே பெண் கலைஞர் கைலி ஆவார்.  

## வாழ்க்கையும் பணியும்
### 1968–86: ஆரம்ப வாழ்க்கை மற்றும் பணி துவக்கங்கள்
கைலி ஆன் மினாக் 1968 ஆம் ஆண்டு மெல்பர்ன், ஆஸ்திரேலியாவில் ரொனால்ட் சார்லஸ் மினாக் மற்றும் கேரல் ஆன் (இயற்பெயர் ஜோன்ஸ்) ஆகியோருக்கு முதல் குழந்தையாகப் பிறந்தார். இவர் தந்தை ஐரிஷ் வம்சாவழியில் வந்தவர், தாய் மேஸ்டெக் வேல்ஸ் நாட்டை சேர்ந்த ஒரு நடனக் கலைஞர் ஆவார். அவருடைய சகோதரி டானீயும் ஒரு பாப் பாடகி ஆவார், மினாக் குழந்தைகள் சர்ரே ஹில்ஸ், மெல்பர்னில் வளர்க்கப்பட்டு கேம்பர்வெல் உயர்நிலை பள்ளியில் கல்விக் கற்பிக்கப்பட்டனர்.  

மினாக் சகோதரிகள் குழந்தைப் பருவத்தில் ஆஸ்திரேலிய தொலைக்காட்சியில் தங்கள் பணியைத் துவங்கினர். இசையில் ஒரு வாழ்க்கைத் தொழிலை ஆரம்பிப்பதில் ஆர்வம் கொண்டு அவர் வாராந்தர இசை நிகழ்ச்சியான *யங்க் டேலண்ட் டைமின்* தயாரிப்பாளர்களுக்கு ஒரு காட்சி ஒளிநாடாவை செய்தனுப்பினார். அதில் டானீ முன்னிலையில் வைக்கப்பட்டார். கைலி அந்த நிகழ்ச்சியில் 1985 ஆம் ஆண்டு தன்னுடைய முதல் தொலைக்காட்சி பாடல் நிகழ்ச்சியை அளித்தார். ஆனால் அவர் நடிக்க அழைக்கப்படவில்லை. 1986 ஆம் ஆண்டு நெய்பர்ஸ் என்ற நெடுந்தொடரில் சித்தரிக்கப்படும்வரை டானீயின் வெற்றிகள் கைலியின் நடிப்பு சாதனைகளை விஞ்சியிருந்தன.  

ஒரே நிகழ்ச்சியில் நான்கு லோகி விருதுகளும், நாட்டின் “மிகவும் பிரபலமான தொலைக்காட்சி கலைஞராக” மக்கள் வாக்கெடுப்பில் தேர்ந்தெடுக்கப்பட்டு “கோல்ட் லோகி” விருதும் பெற்று ஆஸ்திரேலியாவில் அவருடைய பிரபலம் வெளிச்சத்திற்கு வந்தது.  

### 1987–92: ஸ்டாக், அய்ட்கென் மற்றும் வாட்டர்மான் மற்றும் *கைலி*
ஒரு ஃபிட்ஸ்ராய் கால்பந்து கிளப் ஆதரவு இசைநிகழ்ச்சியில் இதர *நெய்பர்ஸ்* கதாபாத்திரங்களோடு பாடும்போது, மினாக் நடிகர் ஜான் வாட்டர்ஸுடன் டூயட்டாக “ஐ காட் யு பேப்” என்ற பாடலை வழங்கினார். இதைத் தொடர்ந்து “த லோகொமோஷன்" என்ற பாடலை இரசிகர் விருப்பத்திற்கிணங்க பாடினார். இதையடுத்து அவர் 1987 ஆம் ஆண்டில் மஷ்ரூம் ரிகார்ட்ஸுடன் ஒரு ஒலிப்பதிவு ஒப்பந்தத்தில் கையொப்பமிட்டார். அவருடைய முதல் தனிப்பாடலான “த லோகொமோஷன்” ஆஸ்திரேலிய இசை வரிசையில் ஏழு வாரங்கள் முதலிடம் வகித்தது. இது 200,000 பிரதிகள் விற்கப்பட்டது. மிகவும் அதிகமாக விற்பனையான தனிப்பாடலுக்காக ஆண்டின் ஏ.ஆர்.ஐ.ஏ விருதை மினாக் பெற்றார். இதன் வெற்றியால் மினாக் மஷ்ரூம் ரிகார்ட்ஸின் செயலர் கேரி ஆஷ்லியுடன் ஸ்டாக், அய்ட்கென் மற்றும் வாட்டர்மான்னுடன் பணிபுரிய இங்கிலாந்திற்கு சென்றார். அவர்கள் மினாகைக் குறித்து அவ்வளவாக அறியாமல், அவர் வருகிறாரென்றே மறந்துவிட்டு, அவர் ஸ்டூடியோவிற்கு வெளியே காத்திருந்தபோது “ஐ ஷுட் பி சோ லக்கி” என்ற பாடலை எழுதினார்கள். அந்தப் பாடல் யூகே, ஆஸ்திரேலியா, ஜெர்மனி, ஃபின்லாண்ட், ஸ்விட்சர்லாந்து, இஸ்ரேல் மற்றும் ஹாங் காங்கில் முதலிடம் பிடித்து, உலகின் பல பாகங்களில் வெற்றிப்பாடலானது. மினாக் ஆண்டின் மிக அதிகமாக விற்பனையான பாடலுக்காக தொடர்ந்து இரண்டாவது முறை ஏ.ஆர்.ஐ.ஏ விருது பெற்று, “சிறப்பு சாதனை விருதையும்” பெற்றார். அவருடைய முதல் பாடல்தொகுப்பான *கைலி*, நடனம் சம்பந்தப்பட்ட பாப் இசைகளைக் கொண்டு பிரித்தானிய பாடல்தொகுப்பு வரிசைகளில் ஒரு வருடத்திற்கு மேலாக இருந்து, பல வாரங்கள் முதலிடத்திலிருந்தது. இந்த பாடல்தொகுப்பு ஐக்கிய அமெரிக்கா மற்றும் கனடாவில் அதிகமாக விற்கவில்லை, ஆனால், “த லோகொ-மோஷன்” என்ற தனிப்பாடல் யூ.எஸ் *பில்போர்ட்* ஹாட் 100 வரிசையில் மூன்றாவது இடத்தையும், கனடாவின் தனிப்பாடல்கள் வரிசையில் முதலிடத்தையும் பிடித்தது. அமெரிக்காவில் மட்டும் வெளியான “இட்ஸ் நோ சீக்ரட்” 1989 ஆம் ஆண்டின் துவக்கத்தில் 37வது இடத்தை எட்டிப்பிடித்தது. அந்த வருடத்தின் பிற்பகுதியில் அவர் தன்னுடைய இசைப் பணியில் தொடர *நெய்பர்ஸ்* தொடரை கைவிட்டார். ஜேசன் டோனவன், “அவரை பார்வையாளர்கள் திரையில் பார்க்கும்போது உள்ளூர் மெக்கானிக்கான சார்லீனாக பார்க்காமல், கைலி என்ற பாப் நட்சத்திரமாகவே பார்த்தார்கள்” என்று விமர்சித்தார்." வருடங்கள் செல்ல செல்ல, அவர் சில நேரங்களில் அவரை இகழ்பவர்கள் மூலமாக “த சிங்கிங்க் பட்ஜி” என்று குறிப்பிடப்பட்டார். என்றாலும் ஆல்மியூசிக்கிற்கு கிறிஸ் ட்ரூ *கைலி* பாடல்தொகுப்பைக் குறித்து கருத்து வழுங்கும்போது மினாகின் தோற்றம் அவருடைய இசையின் கட்டுப்பாட்டுகளையும் தாண்டி, “அவருடைய நளினம் இந்தச் சாரமற்ற பாடல்களையும் கேட்கத்தக்கவைகளாக ஆக்குகின்றன” என்றார்.  

அவருடைய பின் - தொடரும் பாடல்தொகுப்பான *எஞ்சாய் யுவர்ஸெல்ஃப்* (1989) யுனைடட் கிங்க்டம், ஐரோப்பா, நியுசிலாந்து, ஆசியா மற்றும் ஆஸ்திரேலியாவில் வெற்றி பெற்று, பிரித்தானிய முதலிடம் வகித்த “ஹாண்ட் ஆன் யுவர் ஹார்ட்” உட்பட பல வெற்றிக்கரமான தனிப்பாடல்களைக் கொண்டிருந்தது. டிசம்பர் 1989 ஆம் ஆண்டு, மினாக் “டூ தெ நோ இட்ஸ் கிறிஸ்மஸ்” என்ற பாடலின் மறு உருவாக்குதலில் இடம்பெற்றார். அவருடைய முதல் படமான *த டெலின்க்வெண்ட்ஸ்* லண்டனில் முதன்முதலில் திரையிடப்பட்டது. அது விமர்சகர்கள் மூலமாக மிகவும் கேவலமாக வரவேற்கப்பட்டது. ஆனால் படம் இரசிகர்கள் மத்தியில் பிரபலமானது; யூகேவில் £200,000க்கு மேலாக வசூலித்தது. ஆஸ்திரேலியாவில் 1989 ஆம் ஆண்டு நான்காவது அதிகமாக வசூலித்த உள்ளூர் படமாகவும் 1990 ஆம் ஆண்டில் மிகவும் அதிகமாக வசூலித்த உள்ளூர் படமாகவும் விளங்கியது.  

*ரிதம் ஆஃப் லவ்* (1990) சற்று நளினமான, பெரியவர்கள் பாணியிலான நடன இசையை வழங்கி தன்னுடைய தயாரிப்புக் குழு மற்றும் “அடுத்த வீட்டுப் பெண்மணி” என்ற அபிப்பிராயங்களுக்கு எதிராக போராடும் முதல் அடையாளங்களை வெளியே காட்டியது. சற்று முதிர்ந்த இரசிகர்களிடம் ஏற்றுக்கொள்ளப்பட நிர்ணயித்து, மினாக் தன்னுடைய இசை ஒளிவெளியீடுகளில் (வீடியோக்களில்) அதிக அதிகாரத்தைக் கொண்டு, தன்னை பாலியல்ரீதியில் முதிர்ச்சியடைந்த ஒரு பெரியவராக “பெட்டர் த டெவில் யு நோ” முதற்கொண்டு காண்பித்தார். மைக்கெல் ஹ்ட்சென்ஸ் உடனான அவருடைய தொடர்பும் கூட அவருடைய முந்தைய பாணியிலிருந்து விலகினதற்கு காரணமாக இருந்தது; அவருடைய பொழுதுபோக்கு “கைலியை கெடுப்பதாகும்” என்று ஹட்சென்ஸ் கூறியதாக சொல்லப்படுகிறது. ஐ.என்.எக்ஸ்.எஸ் பாடலாகிய *ஸ்யூஸைட்-ப்ளாண்ட்* கைலியின் தாக்கத்தினால் வந்ததென்றும் கூறினார். *ரிதம் ஆஃப் லவ்விலிருந்த* தனிப்பாடல்கள் ஐரொப்பாவிலும் ஆஸ்திரேலியாவிலும் நன்றாக விற்று பிரித்தானிய நைட்கிளப்புகளில் மிகவும் பிரபலமாயிருந்தன. பீட்டர் வாட்டர்மான் பிற்பாடு கூறும்போது, “பெட்டர் த டெவில் யு நோ” கைலியினுடைய வாழ்க்கையில் ஒரு மைல்கல்லாக விளங்கியதாகவும், அந்தப் பாடல் அவரை “மிகவும் கவர்ச்சியுள்ளவராகவும், திரையில் மிகுந்த மினுக்குள்ள நடனக் கலைஞராகவும் காட்டியது. அந்த நேரத்தில் நடனத்தில் அவரை மிஞ்ச எவரும் அப்போது இல்லை” என்றார்.  
அவருடைய நான்காவது பாடல் தொகுப்பான, *லெட்ஸ் கெட் டு இட்* (1991), பிரித்தானிய பாடல்தொகுப்பு வரிசையில் 15வது இடத்தை எட்டியது. முதல் 10 இடத்தை நழுவவிட்ட அவருடைய முதல் பாடல்தொகுப்பு இதுவாகும்;  

1992 ஆம் ஆண்டில் ஒரு *கிரேட்டஸ்ட் ஹிட்ஸ்* பாடல்தொகுப்பு வெளியிடப்பட்டது. அது யூகேவில் முதலிடத்தையும். தனிப்பாடல்கள் “வாட் கைண்ட் ஆஃப் ஃபூல் (ஹேர்ட் ஆல் தட் பிஃபோர்)” மற்றும் கூல் அண்ட் த கேங்குடைய “செலப்ரேஷனுடைய” இவர் தனிவடிவம் இரண்டும் யூகே முதல் 20 வரிசையை எட்டின. *பார்பரெல்லாவாக* நடித்த ஜேன் ஃபோண்டாவினால் உத்வேகம் பெற்று, “புட் யுவர்செல்ஃப் இன் மை பிளேஸ்” என்ற தன்னுடைய அடுத்த தனிப்பாடலுக்காக அவர் வீடியோவில் ஒன்றன் பின் ஒன்றாக ஆடையுரித்தார். இந்த தனிப்பாடலும் அவருடைய அடுத்த, “வேர் இஸ் த ஃபீலிங்க்?” என்ற பாடலும் பிரித்தானிய முதல் 20 வரிசையை எட்டியது. இந்தக் காலகட்டத்தில் அவர் தன்னுடைய பாத்திரமாகவே, *த விகார் ஆஃப் டிப்ளி* என்ற நகைச்சுவை தொடரின் ஒரு தொடரில் நட்புக்காகத் தோன்றினார். இயக்குநர் ஸ்டீவன் ஈ. டி சூசா ஆஸ்திரேலியாவின் *ஹூ மேகசினின்* அட்டைப் படத்தில் “உலகின் மிக அழகான 30 பேர்கள்’க்காக மினாகின் படத்தைப் பார்த்து வியந்துப் போனார். இதன் விளைவாக அவர் ஜான் - கிளௌட் வேன் டாம்முடன் *ஸ்ட்ரீட் ஃபைட்டர்* (1994) என்ற படத்தில் நடிக்க வாய்ப்பளித்தார். இந்த படம் ஓரளவுக்கு வெற்றி பெற்று, அமெரிக்காவில் $70 மில்லியன் அமெரிக்க டாலர்களை ஈட்டியது, ** * ***அவர் பாலி ஷோர் மற்றும் ஸ்டீஃபன் பால்ட்வின்னுடன் ** * **பையொ-டோம்* (1996) என்ற படத்தில் நடித்தார், ஆனால் அதுவும் தோல்வியடைந்தது. *மூவி மேகசின் இண்டர்நேஷனல்* இந்த படத்தை, “திரையுலகத்தின் மிகப்பெரிய வீண்” என்று நிராகரித்துவிட்டது.* *'  

| <small>"வேர் த வைல்ட் ரோசஸ் கிரோ"(1995) என்ற பாடலுக்கான ம்யூசிக் வீடியோ (*இடது* பக்கம்) ஜான் எவரெட் மில்லாய்ஸின் *ஒஃபீலியா* (1851/52) (*வலது* பக்கம்) என்ற ஓவியத்திலிருந்து எடுக்கப்பட்டது.</small> | } |
| --- | --- |

“பெட்டர் த டெவில் யு நோ” என்ற பாடலை கேட்டதிலிருந்து ஆஸ்திரேலிய கலைஞரான நிக் கேவ் மினாகுடன் பணிபுரிவதில் ஆர்வங்கொண்டார். “பாப் இசையிலேயே மிகவும் வக்கிரமும் கலங்கடிக்கக்கூடிய வரிகள் அந்த பாடலில் இருந்ததாகவும்” “அந்த பாடலை கைலி மினாக் பாடும்போது அவரில் இருக்கும் ஒருவகை களங்கமின்மை அந்த பயங்கரமான வரிகளுக்கு கூடுதல் மெருகேற்றி தன் வசம் இழுக்கிறது” என்றார். “வேர் த வைல்ட் ரோஸஸ் க்ரோ” (1995) என்ற பாடலில் இருவரும் ஒன்றாக பணிபுரிந்தார்கள். இந்த ஆழ்ந்த பாடலில் ஒரு கொலையாளி (கேவ்) மற்றும் கொலையுண்டவருடைய (மினாக்) கோணங்களிலிருந்து ஒரு கொலை சித்தரிக்கப்பட்டது. இந்த பாட்டிற்கான வீடியோ ஜான் எவரட் மில்லாய்ஸுடைய *ஒஃபீலியா* (1851-1852) என்ற ஓவியத்திலிருந்து எடுக்கப்பட்டது. அதில் கொலை செய்யப்பட்ட பெண்ணாக மினாக், ஒரு குளத்தில் மிதந்துக்கொண்டிருப்பதாகவும், ஒரு பாம்பு அவருடைய உடலுக்கு மேலே நீந்தி செல்வதாகவும் காண்பிக்கப்பட்டிருந்தது. இந்தத் தனிப்பாடல் ஐரோப்பாவில் பெருத்த வரவேற்படைந்து பல நாடுகளில் முதல் 10 பாடல்களில் வரிசையில் இடம்பெற்றது. மற்றும் ஆஸ்திரேலியாவிலும் அது தனிப்பாடல்கள் வரிசையில் இரண்டாம் இடத்தைப் பிடித்தது. மேலும் “வருடத்தின் சிறந்த பாடல்” மற்றும் “மிகச்சிறந்த பாப் வெளியீடு” என்று ஏ.ஆர்.ஐ.ஏ விருதுகளையும் தட்டிச் சென்றது. கேவ் உடன் பல பாடல் நிகழ்ச்சிகளில் தோன்றியதைத் தொடர்ந்து மினாக், ‘ஐ ஷுட் பீ சோ லக்கி” என்ற பாடலுடைய வரிகளை லண்டனின் ராயல் ஆல்பர்ட் ஹாலில் “பொயட்ரி ஜாமில்” கவிதையாக மொழிந்தார். பிற்பாடு அந்த அனுபவம் “மிகவும் மனமகிழ்ச்சி அளித்த” ஒன்று என்று கூறினார். தன்னை கலை மூலமாக வெளிப்படுத்துவதில் கேவ் தனக்கு நம்பிக்கையூட்டியதாக கூறினார், “நான் யார் என்ற வட்டத்தை விட்டு மிகவும் தூரம் செல்லாமலும், அதே நேரத்தில், அதிக தூரம் சென்று, பல வித்தியாசமான காரியங்களை முயற்சிக்கவும், என்னுடைய தனித்தன்மையை ஒருபோதும் இழந்துவிடாமலுமிருக்க அவர் எனக்கு கற்றுத் தந்தார். என்னுடைய உட்கருவை வெளியாக்கி அதே நேரத்தில் என்னுடைய இசையின் நம்பகத்தன்மையை காத்துக்கொள்வதே என்னுடைய மிகப் பெரிய சவாலாக இருந்ததென்று” அவர் கூறினார். 1997 வாக்கில் மினாக் ஃப்ரெஞ்ச் புகைப்படக் கலைஞரான ஸ்டிஃபான் செட்னாயுடன் ஒரு உறவில் இருந்தார். இவர் கைலியுடைய படைப்பாற்றலை வளர்க்க உத்வேகமளித்தார். இருவருக்கும் ஜப்பானிய கலாச்சாரத்தின் மீது இருந்த பரஸ்பர ஈர்ப்பின் விளைவாக, அவர்கள் *இம்பாசிபில் பிரின்செஸ்* என்ற ஆல்பத்திற்கு “கெய்ஷா மற்றும் மங்கா சூப்பர்ஹீரோயின்” ஆகியவற்றின் சேர்மத்தின் அடிப்படையில் புகைப்படங்களை உருவாக்கினார்கள். டோவா டெய் என்பவருடன் சேர்ந்து “ஜெர்மன் போல்ட் இடாலிக்” என்ற வீடியோவும் இதன் விளைவாகவே உருவானது. ஷெர்லி மான்ஸன் மற்றும் கார்பேஜ், பியார்க், டிரிக்கி, யூ2 மற்றும் பிஸ்ஸிக்காட்டோ ஃபைவ் மற்றும் டோவா டெய் போன்ற ஜப்பானிய பாப் இசைக் கலைஞர்களின் கலையிலிருந்தும் மினாக் தன் இசைக்கான உத்வேகத்தைப் பெற்றார்.  

*இம்பாசிபில் பிரின்சஸில்* மேனிக் ஸ்டிரீட் ப்ரீச்சர்ஸுடைய இசைக்கலைஞர்களாகிய ஜேம்ஸ் டீன் ப்ராட்ஃபீல்ட் மற்றும் ஷான் மோர் ஆகியோருடன் சேர்ந்த இசைப்பணிகள் வெளியாகியிருந்தன. இது பெரும்பாலும் ஒரு நடன பாடல்கள் தொகுப்பாயிருந்தது. ஆனால் அதன் முதல் பாடலான “சம் கைண்ட் ஆஃப் ப்ளிஸ்” சற்று வேறுபட்டிருந்தது. அவர் ஒரு இண்டீ கலைஞராக விரும்புகிறாரென்று கருத்துகள் பரவின. *ம்யூசிக் வீக்கிற்கு* அவர் கூறியதாவது, “இது ஒரு இண்டீ-கிட்டார் பாடல்தொகுப்பு கிடையாது என்று நான் மக்களுக்கு சொல்லிக்கொண்டே இருக்க வேண்டியிருக்கிறது. நான் கிட்டாருடன் சேர்ந்த ராக் இசையில் செல்லவில்லை” என்று அவர் கூறினார்." அவருடைய ஆரம்ப வாழ்க்கையின் அபிப்ராயங்களை விட்டுவிலக அவர் முயற்சி செய்யத்தான் செய்தார் என்று ஒப்புக்கொண்டு, “வேதனைதரும் விமர்சன்ங்களை மறந்துவிட்டு”, “கடந்த காலத்தை ஏற்றுக்கொண்டு, அணைத்துக்கொண்டு, அதை பயன்படுத்திக்கொள்ளப்போவதாக” மினாக் கூறினார். *பில்போர்ட்* இந்த பாடல் தொகுப்பு, “பிரம்மிப்பூட்டக்கூடியது” என்று கூறி, “தொலைநோக்கும் சக்தியும் கொண்ட ஒரு பெரிய ஒலிப்பதிப்பு நிறுவனம், ஐக்கிய அமெரிக்காவில் வெளியிட இதுவே ஒரு அரும்பெரும் வர்த்தக வாய்ப்பு” என்று கருத்து வழங்கியது. உண்ணிப்பாக கவனித்தால் *இம்பாசிபில் பிரின்செஸுக்கும்* மடோனாவுடைய மிகவும் பரவலாக வெற்றியடைந்திருந்த, *ரே ஆஃப் லைட்டிற்கும்* ஒரு சம்பந்தம் இருப்பதை கண்டறிய முடியும்.  
வேல்ஸ் நாட்டு இளவரசியான டையானாவின் இறப்பிற்குப் பின் யூகேவில் *கைலி மினாக்* என்று மறுபெயரிடப்பட்ட இந்தப் பாடல்தொகுப்பு அவருடைய வாழ்க்கையின் மிகவும் குறைவாக விற்பனையான பாடல்தொகுப்பானது. அந்த வருடத்தின் இறுதியில், *வர்ஜின் ரேடியோ* ஒரு பிரகடனத்தில், “கைலியின் ஒலிப்பதிவுகளை மேம்படுத்த நாங்கள் ஒன்று செய்திருக்கிறோம் - அவைகளை நிறுத்திவிட்டோம்” என்றது. இரசிகர் கோரிக்கைகளுக்கிணங்க அவருடைய இண்டிமெட் அண்ட் லைவ் சுற்றுப்பயணம் நீடிக்கப்பட்டது. விக்டோரியன் ப்ரெமியராக, ஜெஃப் கென்னெட், அவரை கௌரவிக்கும் வகையில் ஒரு விருந்தை மெல்பர்னில் ஏற்பாடு செய்திருந்தார். அவர் மேடை நிகழ்ச்சிகள் வாயிலாகத் தொடர்ந்து ஆஸ்திரேலியாவில் தன்னுடைய உயர் அந்தஸ்தை தக்க வைத்திருந்தார். அவைகளில் பின்வருவன அடங்கும்: 1998 ஆம் ஆண்டில் சிட்னியில் கே மற்றும் லெஸ்பியன் மார்டி கிரா, மற்றும் சிட்னியின் பாக்ஸ் ஸ்டூடியோவின் திறப்பு விழாக்கள், இதில் அவர் மெர்லின் மேன்றோவின் “டையமண்ட்ஸ் ஆர் எ கர்ல்ஸ் பெஸ்ட் ஃப்ரெண்ட்” என்ற பாடலை வழங்கினார். மேலும் கிழக்கு திமோர், டிலியில் ஒரு கிறிஸ்மஸ் நிகழ்ச்சியில் ஐக்கிய நாடுகளின் அமைதி-காப்பு படைகளுடன் பாடல்களை வழங்கினார். ஆஸ்திரேலியாவிற்கு திரும்பி வந்தவுடன், அவர் *சேம்பிள் பீபிள்* என்ற படத்தில் தோன்றினார் மற்றும் ரஸல் மோரிஸின் “த ரியல் திங்” என்ற படத்தின் ஒலிச்சுவடின் அட்டை பதிவுக்காக பதிவு செய்தார். அவரது ஆடுதலுக்கேற்ற பாடல்கள் கொண்ட *லைட் இயர்ஸ்* (2000) என்ற தொகுப்பானது டிஸ்கோ இசையின் தாக்கத்தில் உருவானது. ஆடல்-பாப் இசையை “மேலும் அதிகப்படுத்தப்பட்ட வடிவமாக” வழங்கி அதை "சந்தோஷமானதாக" கொடுக்க வேண்டும் என்பதே அவரது எண்ணம் என மினோக் கூறினார். தனிப்பாடலான “ஸ்பின்னிங் அரௌண்ட்” பத்து வருடங்களில் அவரது முதல் பிரித்தானிய முதல் தரத்தை எட்டியது மற்றும் அதனுடனான படத்தில் மினாக் வெளிப்படையாகத் தெரியும் தங்க நிறத்திலான கவர்ச்சியான காலுறை அணிந்து தோன்றினார். இது “சொந்த பாணி”யாக கருதப்படத் தொடங்கியது. அவரது இரண்டாவது தனிப்பாடலான, “ஆண் எ நைட் லைக் திஸ்” ஆஸ்திரேலியாவில் முதல் இடத்தையும், யூகேவில் இரண்டாம் இடத்தையும் பிடித்தது. அவர் பின்னர் ஒரு கச்சேரி சுற்றுப்பயணத்தை தொடங்கினார், ஆன் எ நைட் லைக் திஸ் என்ற இந்தச் சுற்றுலா, ஆஸ்திரேலியா மற்றும் யுனைடட் கிங்டமில் அரங்கம் நிறைந்த ரசிகர்களால் ரசிக்கப்பட்டது. விகடம் மற்றும் நாடகம் ஆகியவை கொண்டிருந்த மடோனாவின் 'த கேர்லி ஷோ' என்ற 1993 ஆம் ஆண்டு உலக சுற்றுப்பயணம் மினாகுக்கு மிகவும் தாக்கத்தை ஏற்படுத்தியது. பிராட்வே நிகழ்ச்சிகளான *42வது ஸ்டிரீட்*, *ஆங்கர்ஸ் அவே*, *சவுத் பசிஃபிக்*, 'த ஃப்ரெட் ஆஸ்டேர்' போன்ற படங்கள் மற்றும் 1930 ஆம் ஆண்டுகளின் ஜிண்ஜர் ரோஜர்ஸ் இசை நிகழ்ச்சிகள், பெடெ மிட்லரின் நேரடி நிகழ்ச்சிகள் ஆகியவற்றைப் பற்றி வில்லியம் பேகரும் குறிப்பிடுகிறார். அவரது புதிய முயற்சிகளுக்காகவும், தனது பெரிய வெற்றி பெற்ற பாடல்களின் மறு விளக்கங்களுக்காகவும் மினாக் பெரிதும் பாராட்டப்பட்டார். இதனால் “ஐ ஷுட் பி சோ லக்கி” என்ற பாடல் முதன்மை பாடலாகவும் “பெட்டர் த டெவில் யு நோ” 1940களின் மிகப் பெரிய பாடலானது. அவர் “வருடத்தின் சிறந்த செயல்திறனாளர்” என்ற ஆஸ்திரேலிய நேரடி பொழுதுபோக்குக்கான “மோ விருதை” அவர் பெற்றார். இந்தச் சுற்றுப் பயணத்தைத் தொடர்ந்து *சியாடில் போஸ்ட்-இண்டலிஜன்சர்* பத்திரிக்கையாளர் அவரிடம் அவரது மிகப் பெரிய பலம் எது எனக் கேட்டார். அதற்கு அவர் அளித்த பதில் – “நான் அனைத்தையும் செய்யக் கூடியவள். நான் செய்வதில் இருந்து ஏதாவது ஒன்றை தேர்ந்தெடுக்க நேர்ந்தால், அதில் நான் திறமைசாலியாக இருக்கமாட்டேன். ஆனால் அவை அனைத்தையும் ஒன்றாக சேர்த்தால், என்ன செய்ய வேண்டும் என்பது எனக்குத் தெரியும்”.  

இவர் "த க்ரீன் ஃபேரியாக" *மவுளின் ரோஜில்!* (2001) தோன்றினார். இது *ஃபீவர்* வெளியிடப்படுவதற்கு முன், டிஸ்கோ அம்சங்களுடன் 1980 ஆம் ஆண்டுகளின் எலக்ட்ரோபாப் மற்றும் சிண்த்பாப் ஆகியவை இணைக்கப்பட்ட ஒரு தொகுப்பாக இருந்தது. *ஃபீவர்* ஆஸ்திரேலியா, யூகே மற்றும் ஐரோப்பா முழுவதும் முதல் இடத்தை பிடித்தது. இறுதியாக உலகளாவிய விற்பனையாக எட்டு மில்லியனுக்கும் மேலாக விற்றது. அதன் முதன்மை தனிப்பாடலான “காண்ட் கெட் யூ அவுட் ஆஃப் மை ஹெட்” அவரது தொழிலின் மிகப் பெரிய வெற்றியாக அமைந்தது. 40 நாடுகளில் இது முதல் இடத்தைப் பிடித்தது. அவர் நான்கு ஏ.ஆர்.ஐ.ஏ விருதுகளை வாங்கினார். இதில் “மிகச் சிறந்த இணையற்ற சாதனையாளர்” விருதும் அடங்கும். மேலும், இரண்டு பிரிட் விருதுகளான “சிறந்த சர்வதேச பெண் தனிக்கலைஞர்” மற்றும் “சிறந்த சர்வதேச பாடல் தொகுப்பு” ஆகியவற்றையும் பெற்றார். "காண்ட் கெட் யூ அவுட் ஆஃப் மை ஹெட்” மிகச் சுலபமாக சிறந்தது மற்றும் புதிய நூற்றாண்டில் எங்கும் வியாபித்திருக்கும் ஒரு ஆடலுக்கான அம்சங்கள் நிறைந்த பாடல்” என *ரோலிங்க் ஸ்டோன்* குறிப்பிடுகிறது. மேலும், அமெரிக்கர் வானொலியில் அதிகப்படியாக ஒலிபரப்பப்பட்ட பிறகு, கேபிடல் ரெகார்ட்ஸ் அதையும், *ஃபீவர்* பாடல் தொகுப்பையும், 2002 ஆம் ஆண்டு அமெரிக்காவில் வெளியிட்டது. *ஃபீவர்*, பில்போர்டு 200|*பில்போர்டு* 200 பாடல் தொகுப்பு வரிசையில் நுழைந்த போதே மூன்றாம் இடத்தைப் பிடித்தது. “காண்ட் கெட் யு அவுட் ஆஃப் மை ஹெட்” சிறந்த 100 பாடல்களில் ஏழாம் இடத்தைப் பிடித்தது. அதைத் தொடர்ந்த வருடத்தில் “கம் இன் டு மை வேர்ல்டு”க்காக அதே விருதை வாங்கினார்.  

*ஃபீவர்* தொகுப்புக்கான இசை படங்கள் பல அறிவியல் கற்பனை படங்களின் தாக்கத்தில் உருவானது – குறிப்பாக ஸ்டேன்லி க்யுப்ரிக்கின் படங்கள் மற்றும் அந்த இசையின் எலக்ட்ரோபாப் அம்சங்களை க்ராஃப்ட்வர்க் முறை நடனக் கலைஞர்களைக் கொண்டு ஒலிஅமைப்பு மிகைப்படுத்தப்பட்டது என மினாகின் பாணி வடிவமைப்பாளர் மற்றும் ஆக்க இயக்குநர் வில்லியம் பேகர் விளக்கினார். கைலியின் ஃபீவர் சுற்றுப்பயணத்தின் வடிவமைப்பாளரான ஆலன் மெக்டோனால்டு, இந்த அம்சங்களை மினாகின் முந்தைய அவதாரங்களில் இருந்து ஊக்கம் பெற்று மேடை நிகழ்ச்சியில் கொண்டு வந்தார். நிகழ்ச்சி தொடங்கும் போது மினாக் வேற்று கிரக சாத்தான் போலத் தோன்றினார், இதை அவர் “தனது ட்ரான்ஸ் உடன் தோன்றும் மெட்ரோபோலிஸ் ராணி” என்று வர்ணித்தார். இதைத் தொடர்ந்து க்யூப்ரிக்கின் *எ க்ளாக்வர்க் ஆரஞ்சு* என்பதன் தாக்கம் நிறைந்த காட்சிகள் மற்றும் அதனைத் தொடர்ந்து மினாகின் தொழில் வாழ்க்கையில் அவரது பல வடிவங்கள் ஆகியவை இடம்பெற்றன. 2006 ஆம் ஆண்டு அமெரிக்காவிலும் வெளியிடப்பட்டது; இதில் அவர் இரு முக்கியக் கதாபாத்திரமான, ஃபுளோரன்ஸிற்காகக் குரல் கொடுத்தார்.  

2002 ஆம் ஆண்டில் கிராமி விருதுகள் விழாவில் சந்தித்ததில் இருந்து மினாக், ஃப்ரெஞ்சு நடிகர் ஓலிவர் மார்டினஸோடு, ஒரு உறவுமுறையை தொடங்கினார். அவரது அடுத்த தொகுப்பான, *பாடி லேங்குவேஜ்* (2003) ஒரு அழைப்பிதழ்-மட்டும் கச்சேரியைத் தொடர்ந்து, ஹேமர்ஸ்மித் அப்போலோ லண்டனில் *மணி காண்ட் பை* என்ற பெயரில் வெளியிடப்பட்டது. இந்த நிகழ்வில் பிரிக்கிட் பார்டோட்டின் வடிவங்களில் இருந்து ஓரளவு தாக்கத்தோடு, மினாக் மற்றும் பேகர் வடிவமைத்த புதிய பாணி முதல் முறையாக வெளியிடப்பட்டது. பார்டோர்ட் பற்றி மினாகின் கருத்து: "பி.பி பார்டோட் ஒரு கவர்ச்சிப்புயல் என நான் நினைக்கிறேன். மிகவும் சிறந்த கவர்ச்சி நாயகிகளில் ஒருவராக இவர் திகழ்கிறார். அந்த நேரத்திலேயே அவர் மாற்றத்தை விரும்புபவராக இருந்தார். அதனால் கோகெட் மற்றும் ராக் அண்ட் ரோல் ஆகியவைகளின் சரியான கலவையான அந்த காலத்தை நாங்கள் தேர்ந்தெடுத்தோம்." இந்தத் தொகுப்பில் டிஸ்கோ பாணி குறைக்கப்பட்டது மற்றும் ஸ்க்ரிடி போலிடி, த ஹ்யூமன் லீக், ஆடம் அண்ட் த ஆண்ட்ஸ் மற்றும் ப்ரின்ஸ் ஆகிய 1980 ஆம் ஆண்டின் கலைஞர்களால் தான் ஈர்க்கப் பட்டதாகவும், அவர்களது பாணியில் ஹிப் ஹாப்பின் அம்சங்களை கலந்து கொடுத்ததாகவும் மினாக் கூறினார். இது பல நல்ல நேர்மறையான கருத்தாய்வுகளைப் பெற்றது. *பில்போர்டு பத்திரிக்கை* “நல்ல பாடல்கள் மற்றும் தயாரிப்பாளர்களை கண்டு பிடிக்கும் யுத்தி”யைப் பற்றி எழுதியது. ஆல்மியூசிக் விவரித்ததாவது: “மிகச் சரியான பாப் சாதனை.... ஒரு ஆடல்-பாப் தேவதை மிக சரியான வழியைத் தேர்ந்தெடுத்து, தொடர்ச்சியாக சம்மந்தமானதை மட்டும் தேர்ந்தெடுக்காமல் எது முக்கியம் என்பதில் கவனம் செலுத்தியதால் *பாடி லேங்குவேஜ்* போன்ற பாடல் தொகுப்பு கிடைத்தது”. முதல் தனிப்பாடலான, “ஸ்லோ” யூகே மற்றும் ஆஸ்திரேலியாவில் முதல் தரப் பாடலாக வெற்றி பெற்றாலும், *ஃபீவரின்* , அமெரிக்காவின் பாடல் தரப்பட்டியலில் முதல் இடத்தைப் பெற்ற பின்னர், “ஸ்லோ” சிறந்த ஆடல் பதிப்பு என்ற வகையில் கிராமி விருதுக்காகப் பரிந்துரைக்கப்பட்டது. *த வால் ஸ்ட்ரீட் பத்திரிக்கை* மினாகை “அமெரிக்க சந்தையை தொடர்ந்து கைபற்ற முடியாத ஒரு சர்வதேச சிறந்த கலைஞர்” என விவரித்தது.  

*கேத் அண்ட் கிம்* என்ற நகைச்சுவைத் தொடரில் மினாக் ஒரு கௌரவ வேடத்தில் தோன்றினார். இதில் அவர் *நெய்பர்ஸ்* என்ற தொடரில் அவர் நடித்த சார்லின் என்ற தனது முந்தைய கதாபாத்திரத்தம் ஒரு திருமண காட்சியில் வருவது போல நடித்தார். இந்த நிகழ்வு ஆஸ்திரேலிய ஒலிபரப்பு குழுமத்தின் அந்த ஆண்டின் அதிக தரத்தைப் பெற்ற நிகழ்ச்சியாக அமைந்தது.  

அவர் நவம்பர் 2004 இல் தனது இரண்டாவது மிகப்பெரிய வெற்றித் தொகுப்பை வெளியிட்டார். இதற்கு *அல்டிமேட் கைலி* என்று பெயரிட்டு, அதே பெயருடைய பாடல் படங்கள் உள்ள டி.வி.டி தொகுப்பையும் வெளியிட்டார். இந்த தொகுப்பில், ஜேக் ஷியர்ஸ் மற்றும் சிசர் சிஸ்டர்ஸின் பேபிடாடி ஆகியோருடன் இணைந்து எழுதிய தனிப்பாடலான “ஐ பிலீவ் இன் யூ” மற்றும் “கிவிங்க் யூ அப்” ஆகியவை அறிமுகப்படுத்தப்பட்டது. “ஐ பிலீவ் இன் யூ” அமெரிக்க ஹாட் டான்ஸ் க்ளப் ப்ளேவில் மூன்றாம் இடத்திற்குச் சென்றது. பின்னர் பிப்ரவரி 2007 இல், லண்டனில் உள்ள விக்டோரியா மற்றும் ஆல்பர்ட் அருங்காட்சியகங்களில் வைக்கப்பட்டது. மினாக் தனது சுற்றுப் பயணத்தைத் தொடங்கி ஷோகேர்ல்: த கிரேட்டஸ்ட் ஹிட்ஸ் டூர், ஐரோப்பாவில் நிகழ்ச்சி நடத்திவிட்டு மெல்போர்ன் சென்றார். அங்கு அவருக்கு மார்பகப் புற்றுநோய் இருப்பதாக கண்டறியப்பட்டது.  

### 2005–06: மார்பக புற்றுநோய்
மினாக்கிற்கு மார்பகப் புற்று நோய் இருப்பது 2005 ஆம் ஆண்டில் கண்டுபிடிக்கப்பட்ட பிறகு அவரது ஷோகேர்ல் – பெரிய வெற்றிகள் என்ற சுற்றுப் பயணத்தில் மீதமுள்ள நிகழ்ச்சிகள் தள்ளி வைக்கப்பட்டன. மற்றும் கிளாஸ்டன்பரி விழாவில் இருந்தும் விலகிக் கொண்டார். அவர் மருத்துவமனையில் அனுமதிக்கப்பட்டது மற்றும் மெல்போர்னில் சிகிச்சை பெற்றது குறுகிய காலத்திற்கு ஆனால் அதிகமான ஊடகங்களால் பின் தொடரப்பட்டது. முக்கியமாக ஆஸ்திரேலியாவில் அதிகமாகவே இருந்தது. அங்கு பிரதமர் ஜான் ஹாவர்டு மினாகுக்கு ஆதரவு அளிக்கும் வகையில் ஒரு அறிக்கையை வெளியிட்டார்.  
மினாகின் மெல்போர்ன் வீட்டிற்கு முன், ஊடகப் பணியாளர்கள் மற்றும் விசிறிகள் கூடத் தொடங்கியபோது, விக்டோரிய ப்ரிமியர் ஸ்டீவ் பாரக்ஸ், மினாகின் குடும்ப உரிமைகளுக்கு பாதிப்பு விளைவிப்பது ஆஸ்திரேலிய சட்டங்களுக்கு புரம்பானது அது சகித்துக்கொள்ளப்பட மாட்டாது என சர்வதேச ஊடகங்களுக்கு எச்சரிக்கை விடுத்தார். இந்த அறிக்கை ஊடகங்களில் மிகப்பெரிய அளவிற்கு விமர்சிக்கப்பட்டது, குறிப்பாக பாப்பராசி குறித்த விமர்சனங்கள் மிகவும் அதிகமாக இருந்தது.  
மினாக் மால்வேர்ன் என்ற இடத்தில் காப்ரினி மருத்துவமனையில் 21 மே 2005 இல் அறுவை சிகிச்சை மேற்கொண்டார் மற்றும் அதனை தொடர்ந்து வேதிச்சிகிச்சையும் தொடங்கினார். டிசம்பர் 2005ல், ஷோகேர்ள் சுற்றுப்பயணத்தில் நேரடியாக பதிவு செய்யப்பட்ட "ஓவர் த ரையின்போ" தனிப்பாடலின் டிஜிடல் வடிவத்தை மினாக் வெளியிட்டார். அவர் உடல்நிலை தேறி வரும்போது எழுதிய குழந்தைகளுக்கான புத்தகமான, *த ஷோகேர்ள் பிரின்சஸ்* அக்டோபர் 2006 இல் வெளியிடப்பட்டது. அவரது வாசனை திரவியமான “டார்லிங்க்” நவம்பரில் வெளியிடப்பட்டது. கச்சேரி சுற்றுப்பயணத்திற்காக ஆஸ்திரேலியாவிற்கு திரும்பி வந்தபோது தனது நோயைப் பற்றி அவர் பகிர்ந்து கொண்டார். வேதிச்சிகிச்சை பெறுவது “ஒரு நியூக்லியர் அணுகுண்டை அனுபவிப்பது போல இருந்தது” எனக் கூறினார். ஆனால் அதற்கு பிறகு, மருத்துவர்கள் மேல் அவருக்கு உள்ள மரியாதையைக் குறித்து அவர் பேசினார்.  

வெளிப்படையாக தனது புற்று நோய் கண்டறிதல் மற்றும் சிகிச்சை பற்றி விவாதித்ததற்காக மினாக் பாராட்டப்பட்டார்; மே 2008 இல், ஃபிரன்சு நாட்டின் கலாசார அமைச்சர் க்ரிஸ்டின் ஆல்பனல், “டாக்டர்கள், தற்போது பல இளம் பெண்கள் தொடர்ச்சியாக சோதனைக்கு வருவதில் “கைலி தாக்கம்” என்ற ஒன்று இருக்கின்றது என மருத்துவர்கள் கூறும் அளவிற்கு சென்றுவிட்டது” எனக் கூறினார்.  

### 2006–09: ஷோகேர்ள்: த ஹோம் கமிங்க் சுற்றுப்பயணம், *எக்ஸ்*, கைலிஎக்ஸ்2008 மற்றும் ஃபார் யூ, ஃபார் மீ சுற்றுப்பயணம்

நவம்பர் 2006 இல் மினாக் தனது ஷோகேர்ள்: த ஹோம் கமிங்க் சுற்றுப்பயணம் நிகழ்ச்சிகளின் மறு தொடக்கமாக, சிட்னியில் நிகழ்ச்சி நடத்தினார். அவர் அந்த கச்சேரிக்கு முன் பத்திரிக்கையாளர்களிடம் தான் மிகவும் உணர்ச்சிவசப்பட்ட நிலையில் இருப்பதாகக் கூறினார். ப்ரோஸ்டேட் புற்றுநோய் வாய்ப்பட்டு வாழும் தனது தந்தைக்கு “எஸ்பெஷலி ஃபார் யூ” என்ற பாடலை சமர்ப்பிப்பதற்கு முன் அவர் அழுதார். அவரது ஆடல் வழக்கம் அவரது மருத்துவ நிலைக்கு ஏற்ப மாற்றப்பட்டது மற்றும் அவரது பலத்தை சேமிக்கும் வகையில் ஆடை மாற்றங்கள் மெதுவாக நடப்பது போலவும், இடைவேளைகள் அதிகமாக எடுக்குமாறும் செய்யப்பட்டது. மினாக் மிகுந்த உற்சாகத்துடன் நிகழ்ச்சியை நடத்தினார் என்று *சிட்னி மார்னிங்க் ஹெரால்டு* அறிக்கை வெளியிட்டது. இந்த நிகழ்ச்சியை “அதி ஆடம்பரமான” என்றும் “வெற்றிக்கு எந்த விதத்திலும் குறைவில்லாதது” என்றும் வர்ணித்தது. ஆஸ்திரேலியா முழுவதும் மினாகின் நிகழ்ச்சிகள் நல்ல நேர்மறையான கருத்துகளைப் பெற்றது. தனது குடும்பத்தாருடன் கிறிஸ்துமஸ் கொண்டாடிய பிறகு, அவரது நிகழ்ச்சியின் ஐரோப்பிய பகுதியை தொடங்கும் வகையில் வெம்ப்லி அரீனாவில் அரங்கம் நிறைந்த 6 நிகழ்ச்சிகளை நடத்திவிட்டு பின்னர், மேலும் 6 நிகழ்ச்சிகளை மான்சஸ்டர் நகரில் நடத்தினார்.  

ஃபிப்ரவரி 2007 இல், மினாக் மற்றும் ஓலிவர் மார்டினஸ் தங்கள் உறவை முடித்துக் கொண்டதாகவும் ஆனால் நல்ல நண்பர்களாக இருப்போம் என்று அறிவித்தனர். “மார்டினசின் நேர்மையற்ற நிலை குறித்த ஊடகங்களின் தவறான குற்றச்சாட்டினால் சோகமடைந்து விட்டார்” என்று அறிக்கைகள் வெளிவந்தன. ஆகியவற்றை நவம்பர் 2007 இல் வெளியிட்டார். எலக்ட்ரோ-பாணியில் அமைந்த இந்த தொகுப்பில், கை சேம்பர்ஸ், கேதி டெனிஸ், பிளட்ஷி அண்ட் ஆவந்த் மற்றும் கேல்வின் ஹாரிஸ் ஆகியோரது பங்குகளும் இருந்தது. மினாகின் மார்பக புற்று நோய் அனுபங்களை வைத்துப் பார்க்கும் போது இந்த தொகுப்பின் நோக்கம் மிக அற்பமானதாக இருப்பதாக இந்த தொகுப்பு பல விமர்சனங்களுக்கு உள்ளானது; இதில் உள்ள சில பாடல்களின் தனிப்பட்ட தன்மையை விளக்கி அவர் அளித்த பதிலில் அவர் கூறியிருப்பதாவது “என்னுடைய முடிவு என்னவென்றால் நான் என் தனிப்பட்ட தன்மையைக் கொண்ட பாடல்கள் அடங்கிய தொகுப்பை வெளியிட்டிருந்தால் நான் “இம்பாசிபுள் பிரின்சஸ் 2” என பார்க்கப்பட்டிருப்பேன் மற்றும் இதே போல தான் விமர்சனங்களுக்கும் ஆளாகியிருப்பேன்”. அவரது மார்பகப் புற்று நோய் பற்றி கூறுகையில், “அதிர்ஷ்டவசமாக அந்த அனுபவம் அவரது இசையை கவனிக்கக் கூடிய வகையில் அழுத்தமாக ஆக்கவில்லை”.*' *  

*எக்ஸ்* மற்றும் “2 ஹார்ட்ஸ்” ஆஸ்திரேலியாவில் தனிப்பாடல் மற்றும் தொகுப்பு பட்டியல்களில் முதல் இடத்தில் நுழைந்தது. யூகேவில் *எக்ஸ்* முதலில் மிக சுமாராகவே விற்பனையானது. மினாக் “சர்வதேச பெண் தனிப்பாடகர்” என்ற பிரிட் விருதையும் பெற்றார். *எக்ஸ்* ஏப்ரல் 2008 இல் அமெரிக்காவில் வெளியானது மற்றும் சிறந்த 100 தொகுப்புகள் பட்டியலில் 100க்கு மேல் உள்ள இடத்தில் தான் நுழைந்தது, பின்னர் சில இடங்கள் முன்னேறியது. *எக்ஸ்* 2009 கிராமி விருதுகளில் சிறந்த மின்னணு/ஆடல் தொகுப்பு என்ற பிரிவிற்காக பரிந்துரைக்கப்பட்டது. இது மினாகின் ஐந்தாவது கிராமி விருது பரிந்துரையாகும்.  

டிசம்பர் 2007 இல், மினாக், நார்வேயில் நடந்த *நோபெல் அமைதிப் பரிசு கச்சேரியில்* கலந்து கொண்டார். பின்னர், யூகே திறமை வெளிப்படுத்தும் நிகழ்ச்சியான *த எக்ஸ் ஃபேக்டரில்* வெற்றி பெற்றவரும், டானி மினாகை குருவாகக் கொண்டவருமான லியான் ஜாக்சன் உடன் அந்த நிகழ்ச்சியின் இறுதி போட்டியில் நிகழ்ச்சி நடத்தினார். மே 2008 முதல், *எக்ஸ்* தொகுப்பை பிரபலப்படுத்த கைலிஎக்ஸ்2008 என்ற ஐரோப்பிய சுற்றுப் பயணத்தை மேற்கொண்டார். இதுவரை அதிக தயாரிப்பு செலவு செய்யப்பட்ட சுற்றுப்பயணமாக இது அமைந்தது. மொத்த செலவு £10 மில்லியன். ஒத்திகைகளை அவர் “கண்டிப்பானது” என்றும் பல முறை மாற்றங்கள் செய்யப்பட்டது என வர்ணித்தாலும், அவர் *த கைலி ஷோவில்* தோன்றினார். இதில் மிக அதிகமாக நவீன பாணியில் அமைக்கப்பட்ட பாடல்களை மினாக் வழங்கினார், இத்துடன் மேத்யூ ஹோன், டானி மினாக், ஜேசன் டோனோவன் மற்றும் சைமன் கோவல் ஆகியோருடனான நகைச்சுவை நிகழ்ச்சிகளும் இடம்பெற்றன. அவர் 2007 ஆம் ஆண்டின் *டாக்டர் ஹூ* என்ற கிறிஸ்துமஸ் சிறப்பு நிகழ்ச்சியில், “வாயேஜ் ஆஃப் த டைமண்ட்” என்பதில், ஆஸ்ட்ரிட் பெர்த், என்ற *டைடானிக்* சிறப்பு கப்பலில் பணிபுரியும் பணிப்பெண்ணாகத் தோன்றினார். அது 2007 ஆம் ஆண்டு டிசம்பர் 25 அன்று ஒளிபரப்பானது. அந்த நிகழ்ச்சியை 1979 ஆம் ஆண்டிலிருந்து பார்த்தவர்களின் எண்ணிக்கையில் அது வரை அதிகமானதான 13.31 மில்லியன் மக்கள் பார்த்தனர்.  

இசைக்கு செய்த சேவைக்கான ஓ.பி.ஈக்காக, ராணி எலிசபத் II இன் 2008 புது வருட விருதுப் பட்டியலில் மினாக் இடம் பெற இருப்பதாக டிசம்பர் 2007 இறுதியில் அறிவிக்கப்பட்டது. “நான் பெருமைப்படும் அளவிற்கு வியப்பும் அடைகிறேன். என்னுடைய தத்தெடுத்த வீடான யூகே என்னை இந்த வகையில் பெருமைப் படுத்தியது எனக்கு மிகவும் உணர்ச்சி பூர்வமாக இருக்கிறது” என மினாக் கூறினார். 2008 ஆம் ஆண்டு ஜூலை மாதத்தில் வேல்ஸ் இளவரசரிடமிருந்து ஓ.பி.ஈயை அதிகாரப்பூர்வமாகப் பெற்றுக் கொண்டார். மே 2008 இல், ஃபிரான்ஸ் நாட்டின் உயரிய கலாச்சார விருதான ஆர்டர் டெஸ் ஆர்ட்ஸ் எட் டெஸ் லெட்ட்ர்ஸ் என்பது மினாக்கிற்கு வழங்கப்பட்டது. கலாச்சார அமைச்சர் கிரிஸ்டின் ஆல்பனல் மினாகை “எதைத் தொட்டாலும் பொன்னாக மாற்றக்கூடிய சர்வதேச இசையின் மைடாஸ்” என்று வர்ணித்தார் மற்றும் பொதுப்படையாக தனது மார்பகப் புற்று நோய் குறித்து பேசியதற்காக மரியாதையையும் தெரிவித்துக் கொண்டார். மேலும், 2008 பிரிட் விருதுகளில் “சிறந்த சர்வதேச பெண் தனிப்பாடல் கலைஞர்” என்ற விருதையும் பெற்றார்.  

செப்டம்பர் 2008 இன் கடைசியில் மினாக் முதன் முதலாக மத்திய கிழக்கு நாடுகளில் தனது நிகழ்ச்சியை நடத்தினார். துபாயில் உள்ள பிரத்யேக உணவு மற்றும் பொழுதுபோக்கு இடமான அட்லாண்டிஸ், த பாம் என்பதன் தொடக்க விழாவில் முதன்மையான ஒரு நிகழ்ச்சியை நடத்தினார். நவம்பர் முதல் அவர் தனது *கைலிஎக்ஸ்2008* சுற்றுப்பயணத்தை தென் அமெரிக்கா, ஆசியா மற்றும் ஆஸ்திரேலியா ஆகிய நாடுகளில் உள்ள நகரங்களுக்குக் கொண்டு சென்று தொடர்ந்தார். இந்த சுற்றுப்பயணம் சுமார் 21 நாடுகளுக்கு சென்றது மற்றும் $70,000,000 மதிப்புள்ள நுழைவுச் சீட்டுகள் விற்று பெரிய வெற்றியாகக் கருதப்பட்டது. அவர் 2009 ஆம் ஆண்டு பிப்ரவரி 18 அன்று *2009 பிரிட் விருதுகளை* ஜேம்ஸ் கார்டன் மற்றும் மேத்யூ ஹான் ஆகியோருடன் இணைந்து தொகுத்து வழங்கினார்.  

செப்டம்பர் மற்றும் அக்டோபர் 2009 இல் தனது முதல் வட அமெரிக்க சுற்றுப் பயணமாக ஃபார் யூ ஃபார் மீ சுற்றுப்பயணத்தைத் தொடங்கினார். இதில் அமெரிக்கா மற்றும் கானடாவில் நிகழ்ச்சிகள் நடத்தப்பட்டது.  
டிசம்பர் 14, 2009 அன்று *கைலி லைவ் இன் நியூ யார்க்* என்று பெயரிடப்பட்ட பதிவிறக்கம் மட்டும் செய்யக்கூடிய ஒரு கச்சேரி தொகுப்பை வெளியிட்டார். இந்த தொகுப்பு நியூயார்க்கின் ஹேமர்ஸ்டின் பால்ரூமில் பதிவு செய்யப்பட்டது மற்றும் இதில் 25 நேரடி பதிப்பு பாடல்கள் இடம் பெற்றிருந்தது.  

### 2010-தற்போது வரை: புது பாடல் தொகுப்பு
மினாக் தனது 11வது பதிப்பக தொகுப்புக்காக பணிப்புரிந்து வருவதாகவும், இந்த தொகுப்பு ஆடல் மற்றும் பாப் இசை கொண்டதாக இருக்கும் என்றும் அவர் உறுதி செய்தார்.  

Billboard.com. என்பதன் படி இந்த தொகுப்பு ஏப்ரல் 2010 ஆம் ஆண்டு வெளியிடப்படும். தனது அமெரிக்க சுற்றுப்பயணத்தின் சுமாரான விமர்சனங்களைத் தொடர்ந்து, இந்த முறை யுனைடட் ஸ்டேட்ஸ் தான் முதல் முன்னுரிமையாக இருக்கும்.  

“நான் ஒரு தேவதையை எதிர்பார்த்திருந்தேன், பல காலமாக இதையே அவர் செய்து கொண்டிருப்பதால் அப்படி தான் இருப்பார் என நினைத்தேன்”. “அவருடன் பணி புரிவது சந்தோஷமானதாகவும் சுலபமானதாகவும் இருந்தது. நாங்கள் 3 பாடல்களை இரண்டு நாட்களில் செய்தோம்... (மற்றும்) எல்.ஏவில் மேலும் பல பாடல்கள் செய்ய உள்ளோம் என ரெட் ஒன் மினாக் பற்றி குறிப்பிட்டார்."  

## புகழ் மற்றும் பிரபல அந்தஸ்து

மினாக், ஓரினச் சேர்க்கையாளர்களிடையே பிரபலமாகக் கருதப்படுகிறார். “நான் பாரம்பரியமாக ஒரினச் சேர்க்கையாளரின் பிரபலம் அல்ல. எனது வாழ்வில் எந்த சோகமும் இல்லை, சோகமான உடைகள் மட்டுமே இருந்திருக்கின்றன. “ஓரினச் சேர்க்கையாளர்கள் தன்னோடு ஆரம்பத்தில் இருந்தே இருந்திருக்கிறார்கள்... அவர்கள் என்னை ஒரு வகையில் தத்தெடுத்திருக்கிறார்கள்” என்ற கருத்து மூலம் இதனை ஊக்கப்படுத்தினார்.  

மினாக் மடோனாவால் ஈர்க்கப்பட்டு அவரது தொழில் வாழ்வு முழுவதும் மடோனாவோடு ஒப்பிடப்பட்டார், அவரது படங்கள் மற்றும் மேடை நிகழ்ச்சிகள் இதற்கு முன் மடோனா தயாரித்தவையோடு நேரடியாக ஒப்பிடப்பட்டன. அவரது முன்னாள் தயாரிப்பாளர் பீட் வாடர்மென் அவரது வெற்றியின் முதல் நிலைகளை நினைவு கூறும் போது, “அவள் புதிய இளவரசி அல்லது மடோனாவாக ஆவதை தனது இலக்காகக் கொண்டிருந்தார்… எனக்கு வியப்பாக இருந்தது என்னவெனில் மடோனாவை விட நான்கு மடங்கு அதிகமாக விற்றபோதிலும், அவரைப் போலவே மினாக் இருக்க விரும்பினார்” என்று கூறுகிறார். *த டெலிகிராஃபின்* கேதி மெக்காபே மினாக் மற்றும் மடோனா இருவரும் ஒரே போன்ற இசை மற்றும் பாணியை பின்பற்றுகிறார்கள் என்று குறிப்பிட்டார். மேலும், “அவர்கள் இருவரும் ஒன்று சேரும் பாப்-கலாசார அளவீடு ஆச்சரியமானது. மினாகின் சில நிகழ்ச்சிகள் பலரை மூச்சுத் திணற வைக்கும், மடோனாவின் நிகழ்ச்சிகள் உலகில் வேறு எந்த கலைஞரை விடவும் அதிக மத மற்றும் அரசியல் விவாதங்களைத் தூண்டும்... சுருக்கமாகக் கூறினால், மடோனா ஒரு இருளின் வலிமை; கைலி வெளிச்சத்தின் வலிமை”. அதே வாரத்தில் வெம்பிலி அரீனாவின் “ஸ்கொயர் ஆஃப் ஃபேமில்” அவரது வெண்கலத்தில் வார்த்தெடுத்த உருவம் சேர்க்கப்பட்டது.  

வயதாவதை தாமதமாக்க தான் போடாக்ஸ் ஊசிகளை உபயோகிப்பதாக 2009 ஆம் ஆண்டில் மினாக் ஒப்புக் கொண்டார். முந்தைய காலங்களை விட அழகுப் பொருட்களை உபயோகிப்பது பற்றிய தவறான எண்ணங்கள் தற்போது குறைந்துள்ளது மற்றும் இதனை “சாதகமாக பயன்படுத்திக்” கொள்வது பற்றி பெண்கள் தேர்ந்தெடுக்கலாம் என்றும் விமர்சிக்கிறார்.  

## இசைசரிதம்

- *கைலி* (1988)
- *எஞ்ஜாய் யுவர்செல்ஃப்* (1989)
- *ரிதம் ஆஃப் லவ்* (1990)
- *லெட்ஸ் கெட் டு இட்* (1991)
- *கைலி மினாக்* (1994)
- *இம்பாஸிபில் ப்ரின்ஸஸ்* (1997)
- *லைட் இயர்ஸ்* (2000)
- *ஃபீவர்* (2001)
- *பாடி லாங்வேஜ்* (2003)
- *எக்ஸ்* (2007)
- *நியூ ஏஜ்* (2010)

## திரைப்படப் பட்டியல்